[{"text_idx": "#000001", "text": "Seoses klienditeeninduse u\u0308mberkorraldamisega avab vo\u0303rguettevo\u0303te Elektrilevi Pa\u0308rnus, Jo\u0303hvis, Tartus ja Tallinnas esindused, kus kliendid saavad so\u0303lmida vo\u0303rgu- ja liitumislepinguid ning lahendused teistele elektrivo\u0303rguga seotud teemadele."}, {"text_idx": "#000002", "text": "\u201cElektrilevi on u\u0308ks va\u0308hestest ettevo\u0303tetest, kes on fu\u0308u\u0308siliselt kohal ko\u0303igis maakondades, et vajadusel klienti no\u0303ustada,\u201d u\u0308tles Elektrilevi klienditeenindusosakonna juhtaja Ainer Tiitson. \u201cUutes esindustes aidatakse kliente elektrivo\u0303rgu ku\u0308simustes elavas ja\u0308rjekorras, teistes maakonnakeskustes on meie spetsialistiga vo\u0303imalik kohtuda eelneval kokkuleppel.\u201d"}, {"text_idx": "#000003", "text": "Elektrilevi kliendipo\u0308o\u0308rdumiste analu\u0308u\u0308s na\u0308itab, et esinduste ku\u0308lastamine on ja\u0308rjepidevas langustrendis ning tihti tullakse esindusse harjumusest vo\u0303i teadmatusest. \u201cTegelikult saavad ko\u0303ik ku\u0308simused mugavama ja kiirema vastuse e-teeninduse, e-kirja vo\u0303i telefoni teel,\u201d selgitas Tiitson, et juba ta\u0308na eelistab u\u0308le 90% klientidest paindlikku, ajast ja kohast so\u0303ltumatut klienditeenindust, millele vo\u0303rguettevo\u0303te on pu\u0308u\u0308dnud vastu tulla uute teenustega e-teeninduses. \u201cNa\u0308iteks alates ma\u0308rtsist on vo\u0303imalik vo\u0303rgulepinguid koostada telefoni teel ja allkirjastada e-teeninduses.\u201d Uue vo\u0303imaluse avanemisega on digiallkirjastatud vo\u0303rgulepingute arv nelja kuuga kasvanud viis korda u\u0308letades juunis esmakordselt rohkem kui 50% ku\u0308nnise."}, {"text_idx": "#000004", "text": "Tiitsoni so\u0303nul on seoses avatud elektrituruga klientide teadlikkus elektrimu\u0308u\u0308ja ja vo\u0303rguettevo\u0303tja tegevusalade osas kasvanud, kuid veel ta\u0308nagi selgitavad klienditeenindajad igapa\u0308evaselt vo\u0303rguettevo\u0303tte vastutust avatud elektriturul. \u201cOleme arvestanud, et esimestel na\u0308dalatel teevad teenindajad selgitusto\u0308o\u0308d milliste teemadega tuleks po\u0308o\u0308rduda vo\u0303rguettevo\u0303tja ja millistega elektrimu\u0308u\u0308ja poole.\u201d"}, {"text_idx": "#000005", "text": "Kui vo\u0303rguettevo\u0303te klient ei saa oma ku\u0308simustele lahendust Elektrilevi e-teeninduses, e-kirja teel vo\u0303i klienditelefonil 777 1545, siis on tal vo\u0303imalus eelneval kokkuleppel kohtuda Elektrilevi spetsialistidega ko\u0303ikides maakonnakeskustes."}, {"text_idx": "#000010", "text": "Pealinna kommentaarikeskus on tehniline vahend, mis vo\u0303imaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada."}, {"text_idx": "#000016", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}]